
James Murray ta pidi clemencia 
despues di 33 afia sera 


Esaki por ta posibel 
debi na un ley di codigo 
penal nobo,recien in- 
troduci na Aruba,cu ta 
encera cu den e articulo 
1.30 ta un persona cu a 
ser condena na bida largo 
por hasi apelacion pa bini 
na remarka pa ser evalua 
pa corte superior pa apela 
su caso y duna e persona 
aki,den e casi aki, James 
Murray, e derecho pa apli- 
ca pa clemencia y esaki 
lo tuma lugar riba diez di 
mei na Corsou na unda su 
caso lo bini padilanti. 


No ta conoci na e mo- 
mentonan aki,cua aboga- 
do si ta di Aruba of Corsou 
lo defende su caso. Hecho 
si ta cu esaki lo hala masha 
atencion na hermana isla 
di Corsou,debi na e serie- 
dad di e caso aki.Manera 
hopi di nos por corda riba 
23 di mei, 1979, tabata un 
dia scur na Corsou,ora cu 
a bira conoci e drama cu a 
sosode cu un hobencita di 
apenas 4 pa 5 ana di edad 
cu a ser mata y viola cru- 
elmente, den un grot na 
Hato,despues di a busca e 


mucha na scol merdia,na 
unda ela tuma represalia 
riba su tanta cu a kibra 
relacion cu James Murray 
dianan prome. 

E hobencita a ser corta 
na pida despues y tira den 
un pos. Ningun abogado e 
tempo ey na Corsou,kier 
a defende Murray y ta¬ 
bata defunto Shon Lopez 
e tempo ey a bai Corsou, 
e a bisa cu Murray of cu- 
alkier otro tin derecho riba 
un defensa. Esaki a sos¬ 
ode tambe,bao di protesta 
di e pueblo di Corsou, cu 


a cataloga James Murray 
como un “Burdugo” 

Den tempo di Ministro 
di Husticia di Aruba, Edgar 
Watty Vos (q.e.p.d.), James 
Murray a ser treci pa Aruba 
pa sinta si castigo,debi cu 
a ser bisa cu e no tin famia 
na Corsou.E caso aki lo 
bira sigur hopi interesante, 
mirando e oportunidad y e 
derecho di apelacion cu cu- 
alkier prisonero cu tin bida 
largo tin pa apela,cada 
cinco aha,pa por bini na 
remarke pa ser scucha. 

E interes di parti di e 


famia di e hobencita lo ta 
grandi pa atende e caso 
den corte aki proxima- 
mente, na unda nan lo 
rebiba atrobe e momen- 
tonan tristo di e caso aki. 
No ta conoci ki dia James 
Murray lo ser translada 
pa Corsou ni con esaki 
lo sosode.No por a haya 
mas detaye al respecto 
debi na e hecho cu tin un 
secrecia hermeticamente 
sera rond di e caso aki,cu 
ta promete di bira uno 
sumamente interesante 
pa Aruba y Corsou. 


Chaldira Vis cu "Fun Walk" pa recauda fondo 


Riba dos di juni, lo bai tin 
un “Fun Walk” pa recauda 
fondo pa manda Chaldira 
Vis Hulanda pa sigui haya 
tratamento pa su salud. 
Aki nan AZV no ta duna 
mas asistencia,debi cu a 
yega na e maximo pa duna 
tratamento na Chaldira 
Vis. Debi na esaki ta pidi 
pueblo pa yuda pa recau¬ 
da mas di lOOmil florin pa 


por realisa e proyecto pa 
haya salud di Chaldira Vis. 

Segun Lilian Besselink, 
cu ta vocero di e comis- 
ion aki, cu nan ta trahando 
den full swing pa logra nan 
meta y cu e “Fun Walk” aki 
cu lo inicia na Centro di 
Bario Savaneta riba dos 
di juni ta pa haya fondo. 
Lo tene actividadnan na 
unda lo bai tin tentnan cu 


diferente cosnan pa come 
y bebe. 

Lo transmiti via radionan 
pa atrae di e forma aki e 
comunidad pa participa na 
e evento especial aki. 

Chaldira Vis kende tam- 
be tabata presente na e 
conferencia di prensa aki 
a hasi un apelacion pa co¬ 
munidad contribui pa e por 
haya su salud/ 

Segun Evelyn Wever-Croes 


Cada biaha Aruba ta bira mas insigur 


E fin di siman largo atrobe a 
confronta nos cu e realidad ama- 
rgo di con insigur nos pais a para 
bira. Un asesinato y otro morto den 
trafico. 

Specialmente e asesinato ta 
pone nos corda riba esun di 3 luna 
pasa, caminda dos persona a wor- 
do tira mata. 

“Nos no kier e cosnan aki na 
Aruba, esaki no ta solamente mi 
sentimento pero sentimento di 
hopi hende cu mi ta papia cune. 
Nos kier mira accion pa asina cos- 
nan asina no socede mas. Lamen- 
tablemente nos Minister di Husti- 
cia, sosteni pa algun miembro di 
su partido, ta prefera di dera nan 
cabes den tera, y bisa pueblo cu 
criminalidad no a aumenta, ta e 
percepcion di pueblo ta ekiboca! 

Tanten nos Minister di Husticia 
y nos Minister President keda cu 
nan cabes dera den tera, nos no 
ta haciendo nos pais mas sigur”, 
segun lider di MEP. 

KIAta den luz negativo te hasta 
internacionalmente awor. Brand- 


weer a manifesta. Inmigracion a 
pone trabou abou. Polis ta mal- 
contento. Corte no ta funciona 
pasobra personal a kita di eynan. 
Practicamente tur departamento 
cu Minister Dowers ta carga re- 
sponsabilidad pe y cu mester con- 
tribui na siguridad, no por funciona 
drechi. Aki nos tur por conclui cu e 
partido AVP na mando no tin ni un 
team, ni e plan cu tanto nan a prim- 
inti durante campana electoral. 

KIA a nenga fraccion di MEP 
pa drenta 

Lider di MEP a duna di conoce 
cu fraccion di MEP a pidi e directi- 
va di KIA pa un cita y pa un rondlei- 
ding. MEP ta hayando masha hopi 
keho mes riba e situacion pelig- 
roso y no higienico den KIA, awor 
te hasta Parlamento Hulandes a 
cuminsa had pregunta al respecto. 

Pesey MEP kier a bay KIA, pa 
nan mes wak con serio e situacion 
ta. Lamentablemente e fraccion a 
wordo nenga entrada, y asina ta 
haya mas impresion cu cosnan ey- 
den mester ta den sumamente mal 



condicion. no cu democracia”, segun lider di 

“Nos kier a bay bishita KIA, pa- MEP. 
sobra nos tawata preparando pa 
reunionnan interparlamentario cu 
demas paisnan den Reino, camin¬ 
da sigur e parlamentarionan di 
Hulanda lo a had pregunta. 

Y pa evita cu nos ta keda 
cu nos mond vol tan- 
den, nos mes kier a 
bay bishita KIA. E re¬ 
unionnan interparla¬ 
mentario no ta bay 
door mas, pero 
esey no kiermen 
cu nos interes 
ta menos pa 
bishita KIA. 

Nos lo no 
lage te aki- 
nan, nos lo 
bay denuncia 
esaki mas 
leu. Paso¬ 
bra e practi- 
canan aki bo 
ta haya den 
paisnan cu 
dictadura y 


Loke Gabinete Oduber no a hasi den 8 ana,ta 

ser had den tres aha 



“Tempo ta e mihor 
testigo”,un dicho di nos 
grandinan,ta resulta ber- 
dad awendia.Nos a mira un 
desaroyo enorme den e ul¬ 
timo diez ananan riba nos 
isla,tanto proyectonan cu a 
tuma lugar cu nos mes por 
constata,si subi auto y core 
rond di nos isla. Pero na 
mes momento,ora nos paga 
tino y mira cuanto placa di 
pueblo ta bai den renoba 
scolnan rond di nos distric- 
tonan. Increibel, cuanto falta 
di mantencion a causa nos 
pueblo miyones di florin pa 
renoba esakinan.La Salle 


College,Maria College, 
Abraham de Veer School y 
otronan mas cu ta pendien- 
te.Mester bisa cu cuanto mi¬ 
yones di florin ta ser hinca na 
e momentonan aki den nos 
economia y scolnan,esta 
educacion cu a ser negle- 
cia pa hopi aha y cu awe e 
cuenta ta ser presenta na 
nos pueblo. Duna Ceasar lo 
ta di Ceasar,kiermeen Gabi¬ 
nete oduber ta hasi hopi 
bon tambe,pero lamentable¬ 
mente den e tereno di nos 
educacion,esaki a laga di 
desea y awe atrobe tempo 
ta e mihor testigo den e caso 


specifico aki.Mester duna un 
“Pluimpje” na Ministro Arthur 
Dowers y su hendenan pa e 
bon trabao cu ta tumando 
lugar sin duda alguno. No 
por tin un hende cu por bisa 
diferente,na momento cu 
ta trata di nos futuro gen- 
eracionnan cu lo beneficia 
di tur e proyectonan aki, 
nos yui,nieta(o)nan.Sigui 
cu e bon trabao y ora tur e 
proyectonan aki ta cla pone 
un comision permanente 
pa mantene e scolnan aki 
tambe pa nunca mas pasa 
loke nos a haya awe,un de- 
saster. 

Cu tur cos ta indica cu 
e multinational PetroChina 
eventualmente lo bin es- 
tablece aki na nos isla ta 
indica hopi positivo mes y 
cu sigur pa e trahadornan 
mas di 600 cu ta labora 
awor aki den e refineria 
di Valero,esaki ta sigur un 
bon noticia y pa nos co- 
munidad. Hecho si ta keda 
cu den tur e siman cu a 
termina y cu ehecutivonan 


di PetroChina tabata na 
Aruba y cu nos a mira nan 
presencia y cu nan a ne- 
gocia cu Gabinete Eman 
ta un hecho. Na ningun,na 
ningun momento Aruba a 
tende e ehecutivonan aki a 
bisa algo na comunidad. 

Pesei ta stranna nos cu 
constantemente ta ser bisa 
door di e Ministronan;Mike 
de Meza,Otmar Oduber y 
prome Ministro mike Eman 


cu kiko e ehecutivonan aki 
di PetroChina eventual¬ 
mente lo a bisa,cu nan a 
haya tur cos bon na nos 
isla,cu e refineria ta bon y 
cu nan tin plannan pa ex- 
pande y traha esaki y hopi 
cosnan mas positivo, cu 
nan lo a bisa.Pero te awe 
ningun di e ehecutivonan 
aki a bisa net nada na nos 
comunidad,mucho menos 
pa desmenti cu nan lo trece 


mas di 2.000 trahador di 
exterior. Tampoco e ehecu¬ 
tivonan aki a introduci nan 
mes na nos comunidad por 
medio di nos prensa local. 

Pakiko semper ta go- 
bierno mester papia pa 
nan? Laga nos spera cu 
den un futuro sercano 
nan sa di dirigi nan mes 
na nos comunidad den un 
oportunidad,nos kier sa di 
nan mes directamente kiko 


nan ta pensa y mas ainda 
laga nan bisa y conta con 
malo e gobierno anterior lo 
a trata nan.Laga nos scu- 
cha e Chines nan mes bisa 
di nan propio lengajaga 
nos tende esaki y tur loke a 
wordo bisa,supuestamente 
di nan. PetroChina ta 
bon bini na nos isla tur 
momento,pero tambe lo ta 
bon pa nos tende di nan 
mes. 


Pueblo ta pidi WEB 


compasion y 

Hopi ta e comentarionan ricibi 
di e comunidad cu ta protesta en- 
ergicamente contra e forma cu 
Web ta cambia e fecha pa paga 
consumo di awa di dia 14 di tur 
luna pa dia 8 di tur luna. Esaki a 
trece cunele cu hopi hende cu ta 
biba di onderstand ta cai laat y 
mester paga multa. Debi na esaki 
gerencia di WEB ta den delibera- 
cion cu Departamento di Asun- 
tonan Social pa busca un solu- 
cion na e dilema aki. 

Segun e vocero di WEB,Ashjes 
Dongen cu ta un paar di comen- 


no corta awa 

tario nan a haya contra e sistema 
nobo di paga,no ta cuadra cu e 
realidad,sino gerencia di WEB lo 
no a haye ta bai den dialogo cu 
dicho departamento aki pa haya 
un solucion. Awor kiko ta para di 
esnan den comunidad cu pa un 
of otro motibo tambe ta haya nan 
den situacion penoso pa paga 
debi na e cambio di pago di re- 
cibo di awa mas tempran. E pre- 
gunta ta awor aki ta ken a ben- 
eficia di e cambia aki di 14 pa 8 
di luna,naturalmente gerencia di 
WEB y no e pueblo consumidor. 

Valero a duna pakete na empleadonan di refineria 



Den un manera masha 
silencioso y sera,Valero 
Corporation a duna un pa¬ 
kete na su trahadornan cu 
mas ana di servicio y riba 
un edad halto. E pakete 
aki tabata solamente di 
cesantia y nada mas,esta 
pa loke ta trata un com- 
pensacion pa nan bon tra- 
bao durante ananan,esaki 
no tabata e caso,aunke 
Valero semper a gaba su 
empleadonan,pero ora di 
pone”Your money,where 
your mouth is”,ela keda 
manera,”Mond vol tanden”. 
Nada extra a cai pa e em¬ 
pleadonan aki segun nos 
a ser informa di algun di e 
trahadornan aki cu a hay- 
anan mes obliga di tuma e 
pakete aki,sino fono. Apar- 
entemente tin empleado cu 
a haya solamente un luna 
y nada mas,pero ora nos 
a busca mas informacion, 
no a haya contesta na nos 
yamadanan telefonico,pa 
confirma si esaki ta e caso 
of no. Entre esnan cu a bini 
afo, ta inclui tarn be, e tata 
di e actula gerente general, 
Raymond Buckley y otro 
profesional nan Arubiano 


cu den tempo di Lago a 
haya,segun nan mas apre- 
cia for di Lago y Coastal,cu 
nan a haya for di Valero. 

Tur esakinan a tuma 
lugar sin ningun hende, 
ni Gabinete Eman, a bisa 
nada al respecto. 

Masha strana ta e hecho 
cu Valero ni Gobierno di 
Aruba no a menciona nada 
di esaki,esta e pakete ma¬ 
sha poco atractivo,nada 
extra pa e bon trabao y tur 
e miyones di dollar cu nos 
yuinan di tera a contribui pa 
genera pa Valero. 

Awor e empleadonan aki 
cu ta entre 30 pa 50 cu a 
tuma e pakete aki,lo cumin- 
sa un bida nobo,mas trankil 
y menos agita,manera ta¬ 
bata e caso durante mas di 
30 pa 40 aha di fiel servicio 
na e refineria. 

Esnan cu a papia cu nos 
ta agradecido na e ehecu- 
tivonan di tempo di Lago 
na unda nan a haya e 
oportunidad pa sina y bira 
awe profesionalnan com¬ 
petitive den e mundo di 
petroleo. Hopi di nan cu a 
bai despues cu Lago a sera 
y awe ta traha den paisnan 


Medio Oriente,manera na 
Abu Dhabi y otro paisnan 
Arabe cu sueldo nan gran- 
di. 

E trahadornan aki por 
conta storianan den e re¬ 
fineria cu ta duna hende 
ril,pa tende con nan a 
traha den e ultimo ananan 
aki y awor ta comprondibel 
di con tanto candela asina 
a tuma lugar y safety ta¬ 
bata laga di desea riba 
tereno di e refineria. 

Mescos ta e caso cu 
nos a tende hopi di Aruba 
Way Foundation cu mas 
bien tabata e emplead¬ 
onan y trahadornan di 
e contratistanan tabata 
duna placa y duna oranan 
voluntario,pero nunca a 
tende cu Valero lo a duna 
placa na e fundacion aki 
publicamente, solamente 
e nomber di Valero taba¬ 
ta bin dilanti. Un caso ta 
esun di e golf tournament 
na Tierra del Sol cu ma¬ 
sha fanfaria ta ser treci den 
publicidad,pero nada mas. 

Valero a score atrobe 
cu su silencio y mo¬ 
dus operandi,tras di 
cortina,hasta prome cu 


bandona nos isla, ta sigui 
comporta su mes malo y 
no digno di un multinacio- 
nal cu mester ta un “Good 
Corporate Citizin”. 

Despues di a gana mi¬ 
yones y Gabinete Eman a 
regalanan e miyones di e 
famoso BBO,awor ta saca 


sla riba nos trahadornan 
cu a traha 30 pa 40 aha pa 
nos refineria. 

“Danki di mundo ta pishi 
di yewa”,segun nos grandi 
nan. 

Otro Multinacional cu ta 
tuma Gobierno di Aruba 
hasi:! 


Cas di Aruba ta mira cu no tin interes pa studiante bin bek 


Recientemente,gobierno di 
Aruba por medio di Cas di Aruba 
na Den Haag Hulanda a purba un 
incentivo pa atrae studiantenan 
cu caba nan estudio bin Aruba 
despues di dos ana,lo haya 30 
porciento di descuento riba nan 
“studie lening”. Pero den prac- 
tica segun e departamento en- 
carga cu e studiantenan aki na 
Hulanda,no ta factibel y e interes 
ta abao,debi cu e oportunidadnan 
ta mas grandi den forma mone- 
tario y tambe den experiencia pa 
keda traha na Hulanda,despues 
cu caba nan estudio. 

Segun Samuel dunfries di e de¬ 
partamento di educacion, ta bisa 
cu e cuestion ta cla den e aspecto 
cu e motivacion di 30 porciento 


aki no ta hopi yamativo pa e stu¬ 
diantenan cu ora termina ta haya 
hopi mas na Hulanda cu si nan 
bin bek Aruba pa traha. E sueldo 
sigur ta hunga un rol grandi,ya 
cu e diferencia ta mucho grandi 
compara cu Aruba. 

E retonan ta mas grandi pa 
progresa na Hulanda cu na Aruba 
cu ta uno hopi limita. 

Talves lo mester bai bek na e 
sistema anterior na unda studian¬ 
tenan ora di caba nan scol,mester 
bini bek y traha aki pa cinco aha 
pa gobierno y despues por bai afo 
of en sector priva. 

Si tur cu a hasi esaki den pasa- 
do a biba cu nele,pakiko awendia 
esaki no por? Corda cada studi¬ 
ante cu dicidi di keda afo,ta nos 


economia ta sufri y oportunidad 
cu nos yuinan di tera por haya 
hopi biaha ta ser ocupa pa otro- 
nan cu hopi biaha no ta yuinan di 
tera. 

Awor cu e resultado aki ta 


conoci na Cas di Aruba na Den 
Haag,Hulanda, gobierno di Aruba 
lo mester bai analisa kiko lo mes¬ 
ter bai hasi awor pa atrae nos 
yuinan di tera pa bin traha na nan 
isla natal. 

Conmemoraacon y celebrac on 
di “Bevrijdingsdag” 



E conmemoracion di 4 di mei y 
celebracion di “Bevrijdingsdag 5 di 
mei” ta motibo pa Minister Pleni- 
potenciario di Aruba na Hulanda 
Sr. Edwin Abath pidi atencion pa 
loke e ta yama “un pida historia 
lubida”. 

‘Mi ta referi na Boy Ecury. Un 
studiante hoben Arubano cu ta- 
bata activo den e movimento di 
resistencia Hulandes durante Se- 
gunda Guera Mundial, kende pa 
su curashi a paga e maximo prijs, 
esta su bida. Boy Ecury a wordo 
fusila dor di e Alemannan despu¬ 
es di a wordo traiciona.’ l Ningun 
hende lo a tume na malo, si na 
momento cu guera a start, e lo a 
regresa su isla natal Aruba pa ta 
hunto cu su famia. Un hoben den 
pleno flor di su bida, kende a bin 
Hulanda pa studia y forma su mes 
como profesional pa un carera 
grandi cu tabata warda na su re- 
greso na Aruba. Pero Boy no a 


duda ningun momento pa drenta 
e Resistencia Hulandes y tabata 
dispuesto pa sacrifica su bida pa 
Hulanda, cu no tabata ni su patria, 
sino manera nos ta yam’e: ‘madre 
patria,’ segun Abath. 

Pa es motibo Minister Pleni- 
potenciario ta invita nos studian- 
tenan Arubano pa forma parti di e 
ceremonia di ponemento di krans 
na e monumento na Waalsdorper- 
vlakte na Scheveningen, cerca di 
e luga unda Boy Ecury a wordo 
fusila ariba 6 di november 1944. E 
asina yama “Stille tocht”, lo tuma 
luga diabierna 4 mei na Waaldor- 
pervlakte na Den Haag di 7:00pm 
- 8:00pm. Pa 6:45pm tur presente 
por uni hunto na Oude Waals- 
dorperweg, pa asina marcha 
solemnemente hunto pa e monu¬ 
mento dedica na esnan cu a erde 
nan bida durante di guera. 

‘Cu e actividadnan aki nos kier 
pone un vinculo entre e studiante 



Boy Ecury y e generacion di ho- 
bennan di awendia. Nan ta crece 
den un sociedad cu ta birando 
mas duro, unda tolerancia y soli- 
daridad mas y mas ta bou presion. 
Nos tur cu ta forma parti di Reino 
Hulandes lo mester purba na para 
e desaroyo saki, door di splica ho- 
bennan na Hulanda kende tabata 
Boy Ecury. Pa logra esaki nos 
kier bin cu un pakete di les pa e 
scolnan.’‘Lo ta hopi bon si e gen¬ 
eracion hoben - tanto na Aruba 
como na Hulanda - cera miho 
conoci cu Boy Ecury y cuminsa 
pensa ariba loke Reino Hulandes 
ta nifica pa nos tur. Pa logra esaki 
ta bon pa nos enfoca mas ariba 
e balornan cu nos ta comparti cu 
otro y no loke ta dividi nos. Pa Boy 
Ecury e sintimento aki tabata algo 
natural. E tabata un ciudadano 
ehemplar di Reino. Y te ainda e 
ta!’, segun Minister Plenipoten- 
ciario Edwin Abath. 



_ 


Funcion di empleadonan 


Sindicato Topa ta trece na 
atencion di Ministro Arthur Dow¬ 
ers riba e hecho cu e emplead¬ 
onan publico cu ta traha na de- 
partamento di inmigracion na 
airport nan funcion no ta regia 
oficialmente. 

Segun informenan, e bev- 
orderingnan no ta completa ni 


tampoco nan landsbesluit. Tin cu 
ta data for di 2009. Na mes mo¬ 
mento Rene Bernabela,presidente 
di Topa ta indica cu e trahadornan 
no a haya debido preparacion pa 
por ehecuta nan trabao den un 
forma debido. 

“ Tur e trahadornan aki tin un 
“Tijdelijke Besluit” y esaki ta hasi 


di Inmigracion nota regia 


cu nan no ta den un posicion sigur 
y vast den nan funcion y esaki nos 
a laga e Ministro Dowers sa tambe 
y nos ta spera un solucion pronto 
den e asunto aki”,Rene Bernabela 
a indica. 

Recientemente por corda cu e 
grupo di empleadonan publico aki 
a bai den accion riba un dia druk 


na Airport pa haya atencion 
di Ministro Arthur Dowers riba 
nan ponencianan,pa haya so¬ 
lucion.Den e siman cu ta sigui 
nos dilanti lo por bai tende 
mas di Topa y e Ministro Dow¬ 
ers riba e ponencianan aki y 
e posibel solucion di esakinan 
na mes momento. 

Trabaonan ta avansando bon: 


Minister Dowers a bishita Abraham de Veer School na San Nicolas 



Diarazon merdia Min¬ 
ister Arthur Dowers a 
bishita Abraham de 
Veer School pa wak con 
e trabaonan di renoba- 
cion ta avansando. E 
scol cu tabata den un 
estado deplorabel, ta 
hayando un renobacion 
completo. Temporal- 
mente e scol a wordo 
re-ubica den e edificio 
cu antes tabata Prinses 
Christina School. 

Minister Dowers ta 
siguiendo e proceso 
di renobacion di serca 
y e biaha aki a topa 
cu representantenan 
di contratista Van den 
Broek n’e sitio. 

E mandatario a ex- 
presa cu e ta suma- 
mente satisfecho cu e 
adelantonan cu el a wak 
y tambe e ta hopi sat¬ 
isfecho cu e excelente 
cooperacion di parti di e 


contratista. 

El a describi e ambi- 
ente di trabao como uno 
sumamente positivo, 
unda cu e contratista 
ta hopi habri “pa discuti 
nos pensamentonan y 
had cambionan nec- 
esario.” 

Esaki ta un proyecto 
hopi importante pa edu- 
cacion na Pais Aruba y 
particularmente p’e ho- 
bennan di San Nicolas, 
Minister Dowers a ex- 
presa. Abraham de Veer 
School ta cumpliendo 
60 aha y den pasado a 
conoce un renobacion 
cu no tabata di e mi- 
hor calidad. Pero awor, 
como regalo p’e scol 
publico aki su di 60 ani- 
versario, ta spera di por 
muda e scol bek den 
su edificio bunita y bon 
renoba asina cu e traba¬ 


onan ta cla. 

Sr. Dowers a bisa cu e 
renobacion aki mester, 
combina cu bon man- 
tencion, garantisa cu pa 
hopi aha e scol lo keda 
den condicion optimal y 
cumpli cu e proposito di 
brinda educacion na un 
nivel halto. 

Minister Dowers a co- 
menta cu Sint Augus¬ 
tinus College tambe ta 
riba lista pa un renoba¬ 
cion grandi, John Wes¬ 
ley College tin mester di 
un renobacion menos 
grandi y Sint Michael 
School na Brazil ta den 
preparacion pa wordo 
renoba tambe. 

Desde final di 2009, 
ora cu sr. Dowers a asu- 
mi e puesto di Minister 
di Husticia y Ensenan- 
sa, ya caba mas di 6 mi- 
yon florin a wordo inverti 
den infrastructura di 
scolnan na San Nicolas, 
e.o. den e renobacion 
grandi di Abraham de 
Veer School, e renoba¬ 
cion di Prinses Christina 
School y pa porta y ben- 
tana nobo, como tambe 
verf paden y pafo na 
Santa Teresita y Santa 
Filomena. 

Minister Dowers: Mas of menos 24 miyon florin 
inverti caba den infrastructura di ensenansa 


Desde final di 2009 ora cu mr. 
drs. Arthur Dowers a huramenta 
como minister di husticia y ense- 
nansa pa e luna di mei di 2012 
ya caba inverti mas of menos 24 
miyon florin a wordo inverti den 
renobacion y restauracion di edifi- 
cionnan di scol na Aruba. 

Minister Dowers a comenta cu 
Pariba di Brug ya a inverti mas di 6 
miyon florin y Pabao di Brug, unda 
tin mas scol como tambe scolnan 
mas grandi, e inversionnan ta 


sumando den careda di 18 miyon 
florin. 

E mandatario a comenta cu e 
forma cu ta wordo traha ta cu bis- 
ta ariba futuro, pa crea un alivio di 
plaso largo cu bon mantencion pa 
asina por disminui e sumanan in¬ 
verti den infrastructura y por sigui 
incrementa e placa cu ta wordo 
inverti den e contenido di ense- 
nansa. 

Minister Arthur Dowers ta deter- 


mina pa tur mucha y maestro por 
disfruta di luganan sigur, placen- 
tero y motivante pa tuma y duna 
les, como tambe unda mayornan 
ta sinti nan mes trankilo y confia 
di hiba nan yiunan diaramente pa 
nan educacion. 

Minister Dowers a expresa cu 
den e periodo di gobernacion 
2009-2013 tanto e infrastructura 
como ensenansa en general ta 
hayando e atencion debido cu pa 


hopi aha no a wordo brinda na 
e futuro di nos yiunan.E team di 
Minister Dowers ta trahando duro 
hunto cu e mandatario, determina 
di completa un gran parti di e lista 
largo di renobacionnan necesario 
na scolnan rond Aruba. "Mester 
trece e infrastructura di nos scol¬ 
nan na un nivel acceptabel bek," 
sr. Dowers a comenta, anadiendo 
cu hopi trabao ya a tuma luga y cu 
e aha aki como tambe otro aha tin 
basta trabao ainda pa had. 


MEP ta puntra 


Proyecto di Urirama: otro manipulacion di gobiernoP 


Mike de Mesa a bisa claramente cu construccion lo cuminsa pronto 



Parlamento a yama un re¬ 
union pa haya mas informacion 
tocante e parke di molina di bi- 
ento na Urirama. MEP a cues- 
tiona esaki, pasobra e mayoria 
di e mesun Parlamento aki ya a 
aproba e proyecto caba den pre- 
supuesto di 2012. 

Den e presupuesto 2012 Go- 
bierno a had algo nunca an¬ 
tes bisto. Gobierno a hala e 
cifranan di Banco Central un 
banda y a crea su propio cifra 
di crecemento economico, pa¬ 
sobra segun gobierno e aha aki 
e proyecto di Urirama lo wordo 
construi, y esey lo contribui na e 
crecemento economico di 8.2% 
cu gobierno a aplica, mientras 
Banco Central no tabata asina 
optimista y a bay sinta riba un 
crecemento di 6.4%. 


Den Parlamento fraccion di 
MEP a cuestiona esaki, princi- 
palmente en bista di e accionnan 
di protesta di e habitantenan di e 
bario. MEP a puntra gobierno di- 
con e no ta tene cuenta cu e preo- 
cupacionnan aki, pero Minister de 
Mesa, esun encarga cu e proyecto 
a laga sa cu e proyecto ta bayen- 
do segun plan y cu pronto lo cum¬ 
insa cu construccion di e parke di 
molina. E 11 parlamentarionan di 
AVP cu a aproba e presupuesto, 
sosteni pa Andin Bikker, Marisol 
Lopez-Tromp y Mervin Wyatt-Ras, 
a aproba e cifra di crecemento 
economico di 8.2% haciendo 
asina cu e proyecto mester bin y 
cu construccion mester cuminsa 
pronto. Awor e pregunta ta, pakico 
ta yama e reunionnan aki den Par¬ 
lamento awor? Pa tira santo den 


wowo di e habitantenan? 

AVP y AVP plus ta manera bu- 
chi robes! 

Si di berdad AVP tabata tin in- 
teres di e habitantenan na pecho, 
nan lo a scucha e habitantenan y 
expertonan PROME cu aproba e 
presupuesto. Pero nos tur ta corda 
cu e presupuesto mester a pasa 
lihe, tabata tin un ansha, te hasta 
a corta ora di papia di oposicion 
pa asina por keda cla mas lihe. No 
kier a scucha nada di e habitan¬ 
tenan e tempo ey, pero awor si? 
Lo tabata mucho mas logico si a 
scucha e habitantenan prome cu 
e presupuesto. Pero nan ta parce 
manera buchi robes, prome nan a 
aproba e proyecto, y despues nan 
kier scucha esnan envolvi. 

Pero asina mes MEP ta sigui 


sostene e habitantenan di e 
vecindario, cu no kier a parke 
di molina di biento den nan 
vecindario. MEP lo had tur su po- 
sibel pa interesnan di e habitan¬ 
tenan wordo scucha y wordo teni 
cuenta cune, y MEP lo sostene tur 
accion di parti di esnan cu de facto 
ya a aproba e proyecto caba, pero 
awor kier para e proyecto. 

Ta bon pa tur hende sa si cu 
esaki lo crea un deficit financiero 
mas grandi, pasobra gobierno, 
contra tur principio di bon gober¬ 
nacion, a crea un deficit ficticio 
cu puro manipulacion, haciendo 
como si fuera cu e proyecto di 
Urirama ta un hecho. Si cancela 
e proyecto aki, esey kiermen cu e 
crecemento economico cu gobier¬ 
no a pinta Parlamento lo no wordo 
cumpli. 

ATRAKONA 



Den Fin weekend largu outoridatnan di Punda a bai 
Bapor Kibra pa un kaso kaminda 2 tipo deskonosi mester 
a atraka un bishitante ku tabata den bisendario di Cabana 
Beach. Tiponan aki mester a atraka persona ku sigur den 
kareda di 2000fl i despues kore bai. Outoridatnan a tuma 
keho i hinka e kaso den man di atrako team. 



Butamentu 
fever a 
kaba na 
aksidente 

Den Fin siman largu outoridatnan a bai Fokker- 
weg den Salinja pa un aksidente entre 2 vehikulo. 
Sigun version nan testigu tipo tabata butando fever 
i dadomomentu a perde kontrol i aksidenta den un 
otro vehikulo. na yegada di Ambulans tipo tabata 
aktua basta nervioso i na momentu ku a hinke den 
ambulans, tipo a logra sali for di ambulans dera 
trot bai. Despues nos a kompronde ku tipo aki ta 
buska pa poli i pesei ela kore bay. 

Angels’ Jered Weaver tosses second no-hitter of season 


"He dominated us, there's no 
question about it," Span said. "He 
was doing everything. He kept us 
off-balance, changed speeds and 
finished strong." 

The no-hitter was the highlight 
for a 29-year-old pitcher who has 
already compiled quite a resume. 

Weaver finished second in the 
AL Cy Young voting last year after 
going 18-8 with a 2.41 ERA. He 
and winner Justin Verlander were 
the only pitchers listed on every 
ballot. 

Kendrys Morales and Howie 
Kendrick homered to back Weaver, 
not that he needed much support. 

The Angels' three-game sweep 
of the Twins included a complete- 
game three-hit shutout on Tuesday 
night by Jerome Williams, who re¬ 
tired 18 of his last 19 batters. 

The Twins haven't had a hit in 
the last 15 innings. 

It was the first time the Angels 
had back-to-back complete game 
wins since 1993 when Chuck Fin¬ 
ley and Mark Langston did it. 

The Angels built a 6-0 lead 
against Australian-born Liam Hen¬ 
driks (0-2). 


ANAHEIM, Calif. - Jered Weav¬ 
er pitched the second no-hitter in 
the majors in less than two weeks, 
completely overmatching Minne¬ 
sota and leading the Los Angeles 
Angels to a 9-0 win over the Twins 
on Wednesday night. 

Weaver struck out nine and 
walked one. The Twins never 
came close to getting a hit against 
the All-Star right-hander. 

"It was an easy ride," Weaver 
said. 

Phil Humber of the Chicago 
White Sox threw a perfect game at 
Seattle on April 21. 

Weaver (4-0), a California native 
who played at Long Beach State, 
began the ninth by quickly retiring- 
Jamey Carroll on a routine fly and 
striking out Denard Span looking. 

Weaver then got Alexi Casilla to 
lift a long fly that right fielder Torii 
Hunter easily caught at the warn¬ 
ing track. The Angels' ace watched 
his Gold Glove outfielder make 
the play, and put his 
hands on his head 
j as the Angels 


rushed out to mob him. 

"Spiderman out there. I knew he 
had a bead on it," Weaver said of 
Hunter. "Casilla put a charge in it 
and Spiderman tracked it down." 

An inning earlier, Weaver and 
his teammates could only hope 
when Trevor Plouffe lined a shot 
that hooked foul a few feet before 
reaching the left-field foul pole. 

After that, Weaver finished off 
the Twins in fast order. 

His gem complete, Weaver 
hugged his wife, his dad and his 
mom, who was crying on the field. 

"I was locked in for the most 
part," he said. "My mom, dad, wife, 
this was awesome." 

Weaver will soon get a chance 
to do it again against the Twins -- 
his next start is scheduled for Mon¬ 
day at Minnesota. 

"I'm at a loss for words right 
now. It hasn't kicked in yet," he 
said. "Thank you for 
all your support. 
Couldn't have 
done it without 
the defense. The 


guys were picking me up left and 
right." 

This was the second Angels 
no-hitter in less than a year -- Er¬ 
vin Santanapitched one July 27 at 
Cleveland -- and the 10th for the 
Angels franchise, including four by 
Nolan Ryan. 

Weaver threw 121 pitches, 
and the cheers from the crowd of 
27,288 kept growing louder. 

"Fastball command was 
good. Able to fill up the zone 
get some early strikes," Weav¬ 
er said. 

"This is 


s er s 


so surre¬ 
al I can't 
even be¬ 
lieve this," 


he said. 


Only one Minnesota batter 
reached base through the first 
seven innings, and that was 
when catcher Chris lannetta 
committed a passed ball on 
strike three to Chris Parmelee 
with two out in the second. 
Josh Willingham drew the only 
walk Weaver allowed with two 
outs in the seventh. 

BOSTON - The Red 
Sox have placed third 
baseman Kevin Youkilis 
on the 15-day disabled list 
because of what manager 
Bobby Valentine called 
a lower-back strain, and 
promoted Will Middle- 
brooks from Pawtucket to 
take his place. 

Valetine also an¬ 
nounced that Josh Beck¬ 
ett will miss his next 
scheduled start, Saturday 
against Baltimore, be¬ 
cause of stiffness in his 
right lat muscle and that 


PawSox pitcher Aaron 
Cook will take the mound 
instead. Cook, whose 
contract called for him to 
have the chance to leave 
the organization as a free 
agent if Boston didn't pro¬ 
mote him from Pawtucket 
by May 1, has remained 
with the team and will be 
added to the major league 
roster on Saturday, ac¬ 
cording to Valentine. A 
corresponding move will 
have to be made to make 
room for him on the ros¬ 
ter. 


day, so he had missed 
three straight games 
before being disabled. 
He said Wednesday the 
source of his troubles 
has been identified, and 
that he felt much better 
Wednesday than he had 
on Tuesday. 

Youkilis, 33, has been 
bothered by various nag¬ 
ging injuries this year, 
beginning in spring train¬ 
ing. He had played in 18 
of Boston's 23 games this 
season, and was batting 
only .219 with two hom¬ 
ers and nine RBI. Injuries 
limited him to only 102 
games in 2010 and to 120 
last year. 

"It definitely stinks. It's 
frustrating. I don't want to 
be injured. I want to play. 
There's nothing I can do 
but get healthy and help 
the team win," said Youki¬ 
lis, an eight-year veteran 
in the final year of his con¬ 
tract. 

In another Red Sox 
move, right-handed pitch¬ 
er Clayton Mortensen was 
promoted from Pawtucket 
to give Valentine another 
arm in the bullpen. He 
replaced first baseman/ 
outfielder Lars Anderson, 
who was sent back to 
Pawtucket after Tuesday 
night's game. 

Mortensen, who was 
obtained from Colorado 
in exchange for Marco 
Scutaro over the winter, 
will provide depth out of 
the bullpen. He was 2-2 
with a 0.90 ERA in 10 in¬ 
nings over six games. 


prospect who was hit¬ 
ting .333 with a team¬ 
leading nine homers and 
27 RBIs for the Paw- 
Sox, was in Wednesday 
night's lineup against 
Oakland, batting eighth 
and playing third base. 

"He's been hot in Tri- 
ple-A and played very 
well in spring training," 
Valentine said. "I told him 
to have fun, enjoy it, get 
into the moment. He's 
good at that from what I 
saw in spring training." 

Middlebrooks, 23, a 
fifth-round draft pick in 
2007, was excited to get 
the call. 


"It's unbelievable, 
something you work to¬ 
ward your whole life," 
he said. "I worked to be 
here. I'm ready to go. I'm 
feeling really comfort¬ 
able at the plate and the 
same way on defense." 

Youkilis, meanwhile, 
had kind words for his 
temporary replacement. 


Valentine said Beckett 
will be able to start again 
when his turn in the rota¬ 
tion comes up the next 
time through. He also 
mentioned another possi¬ 
bility for Boston's rotation. 

"I'm not opposed to 
a having more than 
five starters during long 
stretches depending on 
how the pitchers are pitch¬ 
ing," he said. "There's no 
need to project anything 
further (regarding Cook's 
status) than Saturday." 

Middlebrooks, a hot 


"It's a great opportu¬ 
nity for him to come up 
and play at this level. It's 
an exciting time for him. 
He'll remember this night 
for the rest of his life. I 
hope he does well. It's 
another level, but he can 
play at this level. He's 
a great guy and a great 
player. I'm hoping he can 
help the team win," Youki¬ 
lis said. 

Youkilis played last Sat¬ 
urday in Chicago, but was 
unable to get loose during 
batting practice on Sun- 





















GREENBURGH, N.Y. - Af¬ 
ter Wednesday's practice at the 
New York Knicks' training facil¬ 
ity, point guard Jeremy Lin par¬ 
ticipated in a 3-on-3 full-court 
scrimmage as he continues to 
make progress after his April 
knee surgery. 

Despite Lin taking contact and 
making some aggressive moves 
to the basket, Knicks coach Mike 
Woodson said Lin will not play in 


Game 3 Thursday night at Madi¬ 
son Square Garden. He's not 
sure if Lin will play at all in the 
team's first-round playoff series 
against the Miami Heat. 

Woodson said he and the 
team's medical staff will meet 
Thursday to evaluate Lin and 
determine his status looking 
ahead. Although Lin has gradu¬ 
ally increased his workload, 
Woodson said he has to show 




he can handle making offensive 
and defensive moves consis¬ 
tently. 

"This is the first time he's 
been able to run up and down," 
Woodson said. "He's gone 
through a lot of drills. The test is 
if he can cut and guard people 
and be able to handle the ball 
and make plays off the dribble." 

Lin wasn't available for com¬ 
ment after practice. 

Rincon Boys a bendiciona nan ultimo produccion 

Durante santo sacrifi- 
cio di misa Dia di Rincon 
Pastoor Ivan di Parokia di 
Rincon na final a bendicio¬ 
na e CD di e agrupacion 
musical crioyo residencia 
na Aruba “ Rincon Boyz” 
i a pidi Rincon Boyz pa e 
proximo biaha cu nan tin 
un produccion nan corn- 
pone algun cancion pa 
Senor nos Dios cu ta duna 
nos tur bida. Foto mo¬ 
menta cu pastoor Ivan ta 
bendiciona e produccion di 
Rincon Boyz den misa San 
Luis Bertran na Rincon riba 
Dia di Rincon den compa- 
nia di algun integrantenan 
di Rincon Boyz. 

Diaranson merdia Minister di 
Turismo, Transporte y Labor, Ot- 
mar Oduber a biaha pa Hulanda 
pa bishita diferente compani- 
anan di barco crucero Europeo. 
Minister Oduber ta bay reuni cu 
4 compania grandi di braco cru¬ 
cero pa asina dialoga riba e po- 
sibilidadnan pa trese barconan 
for di Europa pa Aruba durante 
lunana di low season. E lunanan 
entre mei y October ta lunanan 
debil pa turismo crucero na 
Aruba y mirando cu durante e 
lunanan aki hopi barconan cru¬ 
cero ta wordo translada pa Eu¬ 
ropa pa motibo di temporada 
di horcan, Minister Oduber kier 
dialoga riba e posibilidadnan di 
trese e barconan aki pa Aruba. 
Di e forma aki por sigura cu tur¬ 
ismo crucero lo sigui crece a 
pesar di e temporada di aha. 

E mandatario a duna di con- 
oce cu e aha aki e low season 
di barco rucero toch ta mustra 
positivo caminda cu lo conoce 
bishita di 18 barco crucero, in- 
cluyendo Carnival Cruise Lines. 
Esaki danki na e comunicacion 
constante y negociacionnan en¬ 


tre Ministerio di Turismo hunto 
cu companianan di barco cru¬ 
cero Americano. Tambe tin ne¬ 
gociacionnan tumando lugar na 
e momentonan aki entre Minis¬ 
ter Oduber cu Royal Caribbean 
y cu Pullman Tours pa trese bar¬ 
conan crucero adicional durante 
e lunanan di low season. 

Banda di e reunionnan cu 
companianan crucero, Minister 
Oduber lo ta bishitando Arkefly 
como tambe KLM pa reenforza 
e partneship y dialoga riba fu- 
turo vuelonan pa Aruba. Cum- 
insando for di juli 2012 KLM lo 
hisa su cantidad di vuelonan pa 
Aruba te na 5 vuelo pa siman, 
cual ta di suma importancia pa 
Aruba su turismo. 

Tambe Minister Oduber lo re¬ 
uni cu su colega riba topiconan 
relaciona cu espacio aereo y lo 
ta presente pa e inauguracion di 
e port nobo di Amsterdam. 

Cu e bishitanan aki Minister 
Oduber ta spera di reenforza 
parnershipnan y crea lazonan 
nobo pa e industria di turismo 
crucero proveniente for di Eu¬ 
ropa. 

Durante e di 3 episodio di Perde pa Gana 5 di Subway 


Tin participante a perde te cu 8 
kilo di peso den apenas 1 siman 

Desde e oranan trempan 
di mainta, preparacionnan 
tabata den ful swing pe di 3 
episodio di Perde pa Gana 
5 di Subway, dilanti oficina 
di ATA. Tur diadomingo du¬ 
rante un periodo di 12 si- 
man, lo tin un actividad fis- 
ico, unda e participantenan 
lo ta envolvi activamente 
pa logra nan meta di baha 
peso y hiba un bida mas 
saludabel. 

E prome ora di e sesion 
di diadomingo ultimo taba¬ 
ta un les intensivo di Karim 
Perez, cu ta conoci pa 


duna su lesnan na Colegio 
Arubano. Su lesnan tabata 
enfoca riba aerobic combi- 
na cu tae-boo. E intensidad 
tabata hopi, ya cu un par di 
e participantenan no por a 
wanta e ritmo y mester a 
tuma un pausa riba vloer. 

Despues a toca turno pa 
MISSION cuminsa duna su 
les di instruccion, pa 1 ora 
largo. MISSION tambe ta 
conoci pa tin varios ritmo, 
movecion y intensidad, 
unda e participantenan 
realmente ta sinti cu nan ta 
kimando caloria. 


Pa mas o menos 9or e 
participantenan por a cum¬ 
insa mesora na e caminata 
di Ciclovia, cu tabatin un 
distancia di 5 km, den cen¬ 
tra di Oranjestad. 

Participantenan a had 
nan maximo esfuerso pa 
cumpli cu mayoria di e pro- 
grama, aunke e no tabata 
nada facil pa had. Pero t’e 
retonan cu nan a tuma pa 
logra nan meta y pasa pe 
siguiente buelta. 

Despues di e training- 
nan, tur participante a bay 
Subway Alhambra, unda e 


gran ora di berdad a yega. 
E momento di pisamento 
semper ta uno di tension, 
unda e participantenan 
ta haya e oportunidad di 
evalua tur nan esfuerso y 
dedicacion, door di haya sa 
cuanto peso nan a perde. 
Esaki ta compana cu un 
dieta bon balansa y cambio 
den estilo di bida total. 

E scorenan di mas halto 
tabata den 6, 7 y 8 kilo per- 
di, un cantidad di kilo basta 
considerabel, mirando cu 
esaki tabata den apenas 1 
siman! 


Pa engrandece y sigui 
motiva e participantenan, 
Nature’s Discount, di Odu- 
ber Agencies, tambe a pre- 
senta na e pisamento y a 
regala tur e participantenan 
nan “discount coupon” y 
un carta pa nan carchi di 
miembresia. A conseha e 
participantenan tocante e 
vitaminanan of suplemento 
cu ta adecuado y ta yuda 
nan den nan meta pa biba 
un bida mas saludabel. 

Perde pa Gana 5 di Sub¬ 
way ta engrandeciendo y 
ta contribuyendo enorme- 
mente na salud y bienestar 
di nos hendenan. E retonan 
ta grandi, pero e decision 
y perseverancia tambe ta 
enorme di parti di e par¬ 
ticipantenan. Otro siman lo 
tin e siguiente episodio di 
entrenamento di Perde pa 
Gana 5 na e beach di Divi 
Hotels, unda lo tin diferente 
ehercicio, manera circuit 
training den santo bianco y 
mas. 

E preparacionnan pa 
otro siman lo ta mas grandi 
ainda y por spera participa- 
cion total di tur e participan¬ 
tenan, cu ta dispuesto pa 
had tur cos pa logra nan 
meta y resulta e gran ga- 
nado di Perde pa Gana 5 di 
Subway. Den e programa 
aki, mas peso bo “perde” 
mas chens bo tin di “gana”. 

Presidente di sindicato 
TOPA, Rene Bernabela a 
trece padilanti cu su per¬ 
sona por fin a haya rason 
riba e hecho cu e dialogo 
social no a funciona. 

“ Mi a bisa anterior- 


mente caba cu e dialogo 
social aki no ta funciona 
y e tempo ey mi a ser 
critica y awe otro sindi- 
catonan porfin ta mira cu 
enberdad e dialogo social 
aki no ta funciona manera 
a ser anticipa”,na palabra 



Rene Bernabela di TOPA. 

“Mi a trece esaki dilanti 
na momento cu a trata e 
asunto di APFA y ta pesei 
nos sindicato a bandona 


e reunionnan di dialogo 
social y awe nos ta haya 
rason”,segun Rene Ber¬ 
nabela ta bisa. 


Awor ta keda na tempo 
pa demostra si Rene Ber¬ 
nabela, ta tin rason riba e 
hecho cu e dialogo social 
no ta funcion. 


Simar sin quorum,a 
para reunion importante 



Presidente di Simar, a 
duna di conoce cu siman 
pasa nan reunion extraor¬ 
dinary no por a sigui pa 
falta di quorum y e reunion 
na unda mester a trata 
pa un directiva nobo y pa 


aproba un relato annual lo 
sigui dia 25 di mei proximo. 

E directiva actual cu a 
complementa e dos aha 
di e directiva anterior cu a 
baha repentinamente, 

Ya a cumpli ocho luna 


ta dirigi Simar. No ta tin 
interes di parti di kjiembro- 
nan di Simar pa atende e 
reunion yama ultimo aki y 
kisas ta debi na e dianan 
liber cu a caba di pasa. 

Un suplica ta bai na tur 
e miembronan di Simar pa 
atende e reunion aki pa 
atende asuntonan urgente 
pa por sigui dirigi e sindi¬ 
cato di maestronan. 

Ultimamente por a con- 
stata cu den seno di Si¬ 
mar tin hopi problemanan 
a bin ta stroba e maneho 
diario di e directiva y cu ta 
pone cu hopi meimbronan 
ta disgusta di e forma con 
ta bin ta maneha e sindi¬ 
cato ya,desde e ultimonan 
cu tabata den e dirctiva a 
baha bai prome cu tempo 
door di protestanan di cier- 
to miembronan. 

Awor aki ta busca sanger 
fresco y bon prepara pa di¬ 
rigi e sindicato di maestro- 
nan aki den un bon dire- 
cion. 


SIGNARAMA cu 
promocion special 
pa Dia di Mama 


Luna di mei a habri y 
esey ta nifica cu Dia di 
Mama ta den porta. SIG- 
NARAMAAruba sa cu tur 
mama tin un luga suma- 
mente special den cu- 
rason di su yiu nan. Pero 
e aha aki, SIGNARAMA 
Aruba kier duna e Mama 
tan stima un bunita re- 
cuerdo den su mesun 
hogar. Un potret ta un di 
e regalo nan mas bunita 
cu bo por duna un hen- 
de, ya cu e ta captura 
un momento cu lo dura 
pa semper. Cu e con- 
cepto aki den mente, 
SIGNARAMA Aruba a 
bin cu e idea pa inicia 
un campana cu lo regala 
un Mama un potret ariba 
canvas. 

Pa participa na e cam- 
pana aki ta masha facil. 
Bo tin cu ‘like’ e pagina 
di SIGNARAMA Aruba 
ariba Facebook. Manda 


un potret di abo cu bo 
mama y conta nos kico ta 
had bo mama asina spe¬ 
cial. Automaticamente 
bo ta participa pa gana 
bo potret ariba canvas 
y un dinner pa dos per¬ 
sona na Texas de Brazil. 
Ademas, SIGNARAMA 
Aruba tin un promocion 
di 10% di descuento di 
potretnan ariba canvas 
durante henter luna di 
mei. Pues e aha aki, 
duna bo mama mas cu 
djis un regalo. Dune un 
recuerdo pa semper. E 
ganado di e campana lo 
wordo anuncia dia 9 di 
mei venidero. Pa mas in- 
formacion tocante e pro¬ 
mocion of productonan, 
por tuma contacto cu 
SIGNARAMA Aruba na 
telefon 588-1001 of por 
bay ariba nan pagina 
di Facebook: facebook. 
com/signaramaaruba. 

Philip’s Animal Garden 
un biaha mas ta preparan- 
do pa su Open Dag super 
popular, celebra bou di e 
nomber Yeehah! Party, cual 
lo tuma luga e fin di siman 
aki, cu dos dia di actividad- 
nan dibertido pa henter e 
famia. Riba diasabra, 5 di 
Mei, y diadomingo, 6 di Mei, 
e santuario y centro di reha- 
bilitacion di bestianan exoti- 
co, situa na Alto Vista 116, 
lo habri su portanan for di 
10 am pa 7 pm, pa e fiesta 
mas grandi di Yeehah! den 
e historia di e santuario. 

Bishitantenan lo ta invita 
pa topa cara cara cu mas 
di 52 diferente especie di 
bestia exotico, incluyendo 
varios tipo di parha, Capu¬ 
chin Monkeys, un Nigerian 
Dwarf Goat, Burmese Py¬ 
thon, Alpaca, Pot-Bellied 
Pigs, Ocelot, Caiman y 
hopi mas. Tanto muchanan 
como adultonan lo disfruta 
di e oportunidad pa duna 
cuminda na algun di e ha- 
bitantenan di e santuario, 
mientras cu un cantidad di 


actividad ta sigura pa de- 
leita e chikitinnan, sin mes- 
ter paga extra, incluyendo 
pony rides, carriage rides, 
pintamento di cara, Dino 
Jump y weganan popular. 
Wak pa abo tambe participa 
den e wega di Tiramento di 
Renchi pa asina gana tre- 
mendo premionan! Tambe 
dibertido lo ta e coremento 
di cabay, y si bo no sa con 
pa core un cabay, no preo- 
cupa, ya cu lo tin lesnan pa 
sina participantenan tur cos 
tocante con pa core cabay, 
for di siya nan, pa con pa 
subi y baha di e cabay. 

E prijs di entrada pa e fi¬ 
esta di Yeehah! lo ta sola- 
mente 3 Florin pa persona, 
y tur placa recauda durante 
e evento lo bay na e cuido di 
e bestianan y e mantencion 
di e santuario, cual awo ta 
mas grandi cu nunca. Natu- 
ralmente, e bar y cushina 
lo ta bon surti, cla pa sirbi 
cualkier bishitante cu sed y 
hamber. Nos ta topa e fin di 
siman aki na Philip’s Animal 
Garden. 

